Diari Oficial de la Generalitat Valenciana


Sumari del DOGV 5214, del 08-03-2006 (2006/2544)

RESOLUCIÓ de 22 de febrer de 2006, del Rectorat de la Universitat Jaume I, per la qual es convoca una oferta pública per a la selecció d'un/a tècnic/a superior d'avaluació i qualitat d'aquest organisme, amb contracte laboral temporal per obra o servei a temps complet.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5214

Data del DOGV
:   08-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/2544


Data del document
:   22-02-2006

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * professió administrativa
    * concurs administratiu
    * universitat

RESOLUCIÓ de 22 de febrer de 2006, del Rectorat de la Universitat Jaume I, per la qual es convoca una oferta pública per a la selecció d'un/a tècnic/a superior d'avaluació i qualitat d'aquest organisme, amb contracte laboral temporal per obra o servei a temps complet. [2006/2544]  
D'acord amb el que preveu l'article 17.2 del II Conveni col·lectiu del personal laboral de les universitats públiques de la Comunitat Valenciana, aquest Rectorat, fent ús de les atribucions que li confereix la normativa vigent, convoca una oferta pública d'una plaça de tècnic/a superior d'avaluació i qualitat d'acord amb les següents bases:   
1) Denominació del lloc de treball: Tècnic/a superior d'avaluació i qualitat.  
2) Objecte i període   
Col·laborar en la realització del projecte .Procés de Bolonia MEC-UJI. (Codi 05G060).   
La duració prevista d'aquest contracte estarà vinculada a la duració del projecte i la disponibilitat pressupostària del mateix.   
S'estableix un període de prova segons el que disposa l'article 16 del II Conveni Col·lectiu del PAS laboral de les Universitats Públiques de la Comunitat Valenciana.   
3) Retribució íntegra mensual  
Las retribucions seràn les corresponents a la classificació A22E030 del vigent Conveni Col·lectiu per al Personal Laboral de les Universitats Públiques de la Comunitat Valenciana.   
4) Jornada de treball: A temps complet.  
5) Requisits dels aspirants   
. Ser espanyol/a o nacional d'un Estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat constitutiu de la Comunitat Europea.   
. Tindre complits divuit anys i no haver arribat a l'edat de jubilació.   
. Estar en possessió del títol de Llicenciatura, Enginyeria, Arquitectura o equivalent. En el cas de titulacions obtingudes en l'estranger caldrà estar en possessió de la credencial que acredite la seua homologació.   
. Acreditació dels coneixements dels idiomes oficials de la Universitat Jaume I.   
En el cas del castellà, cal estar en possessió d'algun dels documents relacionats en l'Annex IV o superar la prova específica que es realitzarà als aspirants que no posseïsquen nacionalitat espanyola, i anirà destinada a comprovar que posseeixen un nivell adequat de comprensió i expressió oral i escrita en aquesta llengua. El contingut de la prova d'acreditació de coneixements de castellà, seguint l'annex III del Reial decret 826/1998, de 20 de juliol, pel qual s'estableixen diplomes acreditatius del coneixement d'espanyol com a llengua estrangera (BOE núm. 181, de 29 de juliol), contindrà una part oral i una escrita.   
En el cas del valencià, cal acreditar coneixements de valencià de nivell mitjà amb algun dels documents relacionats en l'Annex IV o superar la prova específica corresponent. Aquesta prova seguirà el programa d'aquest nivell establert per la Universitat Jaume I (http://sic.uji.es/serveis/slt/cursos/sltf113.html). D'acord amb el contingut d'aquest programa, s'elaborarà la prova corresponent, que contindrà una part oral i una part escrita.  
La realització d'ambdues proves correspon al Servei de Llengües i Terminologia de la Universitat Jaume I.  
. No patir malaltia ni estar afectat per limitació física o psíquica que siga incompatible amb l'exercici de les corresponents funcions.   
. No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu Estat, l'accés a la funció pública.   
Aquests requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.   
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte insubsanable i es resoldrà amb la seua exclusió en el procediment.   
6) Sistema selectiu de la plaça   
Estarà format pels següents exercicis:  
Primer exercici. Obligatori i eliminatori  
Consistirà en la resolució, per escrit, d'un examen tipus test amb quatre respostes alternatives, de les quals només una podrà ser considerada correcta, sobre el temari que figura en l'annex II de la present convocatòria. Les contestacions errònies es valoraran negativament amb una penalització equivalent a un terç del valor de cada contestació correcta. Es proposaran, com a màxim, 100 preguntes.  
La duració màxima d'aquest exercici serà de noranta minuts. Aquest exercici es puntuarà de 0 a 10 punts, sent necessari obtenir un mínim de 5 punts per a superar-lo.  
Segon exercici. Obligatori i eliminatori  
Consistirà a resoldre dos supòsits pràctics, entre tres proposats pel tribunal, relacionats amb els temes que figuren en l'annex II.  
El temps màxim per a la realització d'aquest exercici serà de tres hores. Cada supòsit es puntuarà de 0 a 5 punts, i seran eliminats aquells opositors que no obtinguen un mínim de 2,5 punts en cada un dels supòsits pràctics.  
En aquesta prova es valorarà el rigor analític, la sistemàtica i la claredat d'idees en l'elaboració d'una solució raonada.  
La puntuació total de l'exercici, la integrarà la suma de la puntuació de cadascun dels supòsits pràctics.  
El resultat final d'aquets procés selectiu vindrà determinat per la suma de les puntuacions obtingudes en cada un dels exercicis.  
Amb el resultat final d'aquest procés selectiu s'elaborarà una llista que funcionarà com una borsa de treball per a contractats per obra o llocs de treball amb funcions iguals o similars als coneixements exigits en aquesta convocatòria; en aquest últim cas, els aspirants hauran de posseir els requisits dels llocs de treball, en cas contrari perdran el seu dret i es portarà a terme l'oferiment al següent de la borsa.   
La comissió avaluadora es reserva la facultat d'establir una puntuació mínima per a formar part de la borsa de treball.  
7) Comissió avaluadora   
La comissió avaluadora tindrà l'estructura que figura en l'annex III d'aquesta convocatòria.   
Els membres de la Comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de règim jurídic de les administracions publiques i del procediment administratiu comú.   
El/la president/a podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.   
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.   
El procediment d'actuació de la comissió s'ajustarà en tot moment al que estableix la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
8) Presentació de les sol·licituds  
Les sol·licituds, emplenades d'acord amb el model que s'adjunta a l'annex I seran presentades al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.   
En l'apartat .Codi. de la sol·licitud haurà de figurar el número 10699.   
A la sol·licitud cal afegir la següent documentació:   
a) Una fotocòpia del document nacional d'identitat.   
b) Una fotocòpia del document que acredite els coneixements dels idiomes oficials de la Universitat Jaume I, establits a la base cinquena d'aquesta convocatòria.   
Les instàncies presentades a les oficines de correus hauran de complir amb el procediment establit en l'article 205.3 del Reglament dels serveis de correus: Les instàncies es presentaran en sobre obert per tal que l'empleat/ada estampe el segell de dates en la part superior esquerra d'aquestes, i hi haurà de figurar amb claredat el nom de l'oficina i la data.   
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.   
9) Llista d'admesos, realització de les proves i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.   
La data de realització de les proves eliminatòries s'anunciarà, amb una antelació mínima de 48 hores, al tauler d'anuncis de Recursos Humans i a la següent adreça d'internet: http://www.uji.es/CA/serveis/rec-hum/   
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'Edifici Rectorat i Serveis centrals, Campus del Riu Sec de la Universitat Jaume I, i en la següent adreça d'Internet: http://www.uji.es/CA/serveis/rec-hum/.  
10) Recursos   
Aquesta convocatòria, les seues bases i tots els actes administratius que se'n puguen derivar i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Així mateix, l'administració, si escau, podrà revisar les resolucions del tribunal, d'acord amb l'esmentada norma.   
Castelló de la Plana, 22 de febrer de 2006.. El rector: Francisco Toledo Lobo.  
ANNEX I   
Instància   
DADES PERSONALS   
Primer cognom:   
Segon cognom:   
Nom:   
Data de naixement: DNI:   
Telèfon: Adreça i codi postal:   
Localitat/comarca o província:   
CODI:   
SOL·LICITE l'admissió en el procés selectiu per a cobrir una plaça temporal de ......, convocat per Resolució de data ......., publicat en el Diari Oficial de la Generalitat Valenciana número ..... .   
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.   
La persona interessada,   
Castelló de la Plana, ......d .........................de 200............   
RECTORAT DE LA UNIVERSITAT JAUME I   
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei orgànica 15/1999 de protecció de les dades. Podeu exercir, per escrit, els drets d'accés, rectificació, cancel·lació i, si escau, d'oposició, davant del Servei de Recursos Humans d'aquesta Universitat.   
ANNEX II   
Temari  
INTRODUCCIÓ A LA GESTIÓ DE LA QUALITAT  
1. Conceptes bàsics de la direcció de la qualitat.  
2. Planificació i organització de la qualitat.  
3. Avaluació i control de la qualitat.  
4. Les normes NAF 4794: 2000 i UNIX 166.000.  
5. Gestió de processos.  
6. Control estadístic de processos.  
7. Gestió de la qualitat total.  
8. Models d'excel·lència.  
9. Reenginyeria i qualitat total.  
10. Qualitat de serveis.  
11. Les cartes de serveis.  
12. La satisfacció del client.  
13. El marc de qualitat de la Universitat Jaume I.  
TÈCNIQUES PER A LA GESTIÓ DE LA QUALITAT A LA UNIVERSITAT   
14. La convergència europea a la universitat.  
15. Treball en grup per a la millora de la qualitat.  
16. Ferramentes per a la gestió i planificació de la qualitat.  
17. Ferramentes estadístiques per assegurar la qualitat.  
18. Les auditories de la qualitat.  
19. Els indicadors de gestió.  
20. Qualitat dels serveis públics.  
21. L'informe: models, formats i estils de redacció. Aspectes ètics i socials.  
22. Anàlisi estadística amb el SPSS 11.5.  
GESTIÓ DE LA QUALITAT A L'EDUCACIÓ SUPERIOR   
23. El sistema universitari espanyol.  
24. L'ANECA: antecedents, objectius i funcions.  
25. Els sistemes de garantia de la qualitat de l'educació superior: l'avaluació institucional i l'acreditació.  
26. El sistema universitari valencià: la Comissió Valenciana d'Avaluació i Acreditació de la Qualitat.  
27. Indicadors de qualitat en l'educació superior.  
28. Xarxes de gestió de la qualitat a universitats i xarxes europees.  
29. La mesura i els fonaments d'aquesta.  
30. Estadística descriptiva: tipus de variables. Distribució de freqüències. Representacions gràfiques. Mesures de tendència central. Dispersió, posició i forma. Mesures d'associació. Aplicacions en l'àmbit de la gestió universitària.  
31. Mesurament: anàlisi d'ítems, fiabilitat, estabilitat i equivalència, consistència interna, validesa predictiva. Aplicacions en l'àmbit de la gestió universitària.  
32. Estadística inferencial. Probabilitat. Població i mostra. Tipus de mostratge. Distribució mostral i error típic. Determinació de la grandària mostral. Error d'estimació. Aplicacions en l'àmbit de la gestió universitària.  
33. Dissenys d'un sol grup. Contrastos paramètrics per a mitjanes, variàncies i proporcions. Contrastos no paramètrics. Aplicacions en l'àmbit de la gestió universitària.  
34. Dissenys de dos grups. Contrastos no paramètrics per a mostres independents i relacionades, contrastos paramètrics per a mostres independents i relacionades. Aplicacions en l'àmbit de la gestió universitària.  
35. Dissenys multigrup. Contrastos no paramètrics per a mostres independents i relacionades, contrastos paramètrics per a mostres independents i relacionades. Aplicacions en l'àmbit de la gestió universitària.  
36. Tècniques d'anàlisi multivariable/multivariant: anàlisi factorial, anàlisi de regressió, anàlisi multivariant de la variància, anàlisi conjunta, anàlisi de correlació canònica, anàlisi clúster, models d'equacions estructurals. Aplicacions en l'àmbit de la gestió universitària.  
37. Procés d'harmonització europea i desenvolupament de l'EEES.  
38. Legislació espanyola universitària per al desenvolupament de l'EEES.  
39. La nova docència centrada en l'aprenentatge de l'estudiant.  
40. Programes de mobilitat (Sòcrates-Erasmus).  
41. Programes de qualitat i acreditació dels nous títols europeus.  
42. Projectes d'adaptació de les titulacions al procés d'harmonització europea a l'UJI.  
43. Necessitats formatives del professorat, del personal d'administració serveis i de l'estudiantat de l'UJI enfront de la convergència europea.  
ANNEX III   
Comissió avaluadora titular  
Presidenta: Vicerectora de Qualitat Educativa i Harmonització Europea, o persona en qui delegue   
Tres vocals en representació de la Universitat Jaume I   
Secretari: el cap del Servei de Recursos Humans o persona en qui delegue, que actuarà amb veu però sense vot.  
Comissió avaluadora suplent: la mateixa estructura   
ANNEX IV   
1. Acreditació coneixements del castellà   
a. Titulació universitària expedida per una universitat espanyola.   
b. Títol de Batxillerat (BUP) o Batxillerat (LOGSE) expedit per l'Estat Espanyol.   
c. Títol de Tècnic especialista (FP2) expedit per l'Estat Espanyol.   
d. Títol de Graduat Escolar expedit a l'Estat Espanyol.   
e. Diploma Superior d'Espanyol com a Llengua Estrangera o Certificat d'Aptitud en Espanyol per a Estrangers expedit per les escoles oficials d'idiomes.   
f. Graduat escolar.   
2. Acreditació coneixements del nivell mitjà de valencià   
a. Certificat nivell mitjà de coneixements de valencià expedit per la Universitat Jaume I o equivalent segons l'acord publicat a la següent adreça electrònica   
b. Acreditació d'haver cursat i aprovat Valencià en tots els cursos de Batxillerat Unificat i Polivalent.   
c. Acreditació d'haver cursat i aprovat Valencià en tots els cursos de Formació Professional.   
d. Acreditació d'haver cursat i aprovat Valencià en tots els cursos de Batxillerat.   
e. Certificat d'haver superat la prova de Valencià nivell mitjà en altres convocatòries per a la provisió de llocs de treball de la Universitat Jaume I.